Volkswagenin sähköautojen myyntiverkosto laajenee - Automafia.net : Automafia.net
Volkswagenin sähköautojen myyntiverkosto laajenee
Janne 30.1.2018 Uutiset
Volkswagenin täyssähköautojen myyntiverkosto laajentui vuoden alussa. Volkswagen Center Airportin lisäksi Volkswagenin täyssähköautoja e-up! ja e-Golf -malleja myydään nyt myös seuraavissa jälleenmyyjäliikkeissä: Volkswagen Center Helsinki, Volkswagen Center Espoo, Volkswagen Center Turku, Laakkonen Tampere, Länsiauto Lappeenranta, Jyväskylän Autotarvike, Käyttöauto Vaasa ja Pörhön Autoliike Oulu. Myös ladattavien hybridien jälleenmyyjäverkosto kasvoi 9 liikkeestä 26 liikkeeseen. Vuonna 2017 Volkswagenin täyssähköautoja ja ladattavia hybridejä rekisteröitiin yhteensä 323 kappaletta. Kasvua edellisvuoteen tuli peräti 42,9 %.
Volkswagen e-Golf -mallin sähkömoottori kehittää 100 kW tehoa ja maksimivääntö on 290 Nm. e-Golfin käytännön toimintamatka on noin 200 kilomeriä riippuen ulkoilman lämpötilasta, ajotavasta ja -reitistä sekä matkustamon ilmastoinnin / lämmityksen käyttötarpeesta. Volkswagen e-Golfin myötä markkinoille tuli myös uusi litium-ioni-akku, jonka energiakapasiteetti on 35,8 kWh. Akku voidaan ladata tunnissa käyttäen CCS-pikalatauslaitetta (DC, 40 kW). Mikäli lataus tapahtuu kotilatauslaitteesta (AC, 7,2 kW) akku latautuu tyhjästä täyteen 5 tunnissa ja 20 minuutissa.
Uudessa e-Golfissa on sähköinen lämmitysyksikkö, joka lämmittää auton sisätiloja. Mikäli auton matkustamo halutaan lämmittää samalla kun se on latauksessa, voidaan lämmitys ja ilmastointi aktivoida joko autosta käsin tai älypuhelimella e-Remote-sovellusta käyttäen. Tällöin lämmitykseen ei käytetä auton ajoakkua vaan verkkovirtaa, jolloin akun virta voidaan säästää ajamiseen. Toinen innovaatio on vakiovarusteena oleva lämpöpumppu, joka parantaa hyötysuhdetta säästäen virtaa ajamiseen ja pidentäen toimintamatkaa.
sähköauto, Volkswagen, Volkswagen Golf
Moottoripyöräilijän piristysruiske MP-18 nautiskeltu
Autojen katsastusväli harvenee 2018 alkaen
1930 Bentley 8 Litre – W.O. Bentleyn hienoin luomus
David Beckham lanseeraa House 99 -kosmetiikkabrändin
Lancia Aurelia B20 GT (1951)
Rooftop Dinner with Breathtaking Views in the Kuwait City
Hvítserkur, Iceland
Penthouse at the Four Seasons Hotel George V, Paris, France
IWC 82200 Watch Caliber
Beautiful Details of Imperial Matchlock Musket
Detailed Dial of the Chopard L.U.C Time Traveler One
Side Vent of the BMW M4 GTS
Hand Engraved Details of the Grönefeld Parallax Tourbillon RG
American Car Show AMG Audi Autoliitto autotesti BMW Chevrolet Citroen Dacia DSG Fiat Ford Honda Honda Civic hybridi Hyundai Hyundai i40 Jaguar Kia koeajo lexus manclusive.fi Mercedes-Benz Mercedes-Benz C-sarja Mitsubishi Nissan Nissan Qashqai Opel pakettiauto Peugeot Peugeot 208 pistokehybridi Porsche Renault Seat Skoda Subaru Suzuki sähköauto Toyota Toyota Prius Volkswagen Volvo Volvo V40 Volvo V60
© 2018 Automafia.net